克帝•洒克号

克帝•洒克号（英语：Cutty Sark），也有写成功卡蒂萨克号个，是一艘大英飞剪式扯篷船（clipper ship）。1869年在拉苏格兰由Jock Willis造船厂造成功，是着末一批运送茶叶个飞剪式扯篷船，速度也是顶级个。隻名头是从苏格兰语来个，“短衬衫”个意思。苏格兰诗人罗勃脱•勃恩司1791年发表个一首诗（Tam o' Shanter）里向一个魔女个绰号就是迭个Cutty Sark。